Hier is die top-neigings vir 2020 | Maroela Media
Hier is die top-neigings vir 2020
2020 het pas aangebreek, maar Pinterest kan ons reeds sê watter neigings dié jaar sal inhou.
Pinterest stel jaarliks 'n lys van onderwerpe saam met die neigings vir die nuwe jaar. Dit bestaan uit die onderwerpe of items wat die meeste groei getoon het sedert die einde van verlede jaar. Hou dus gerus jou oë op die volgende neigings:
Argieffoto (Foto: MabelAmber/Pixabay)
In hul reisbeplanning is mense meer op soek na meer volhoubare bestemmings, wat steeds pret is. Hulle gebruik meer volhoubare vervoermetodes, en hul bly selfs eerder tuis as om weg te gaan, om hul omgewingsimpak te verminder.
Vir ander is die kulturele impak ook groot. Hulle vermy toeristebestemmings en kies eerder bestemmings wat minder toeriste lok, maar wat meer kulturele geleenthede bied.
Argieffoto (Foto: FelixMittermeier/Pixabay)
Ruimtetoerisme is uiteindelik besig om sy kop uit te steek in 2020, 'n halfeeu nadat die eerste mense op die maan gestap het. Mense dagdroom oor ruimtevakansies en wat hulle alles daar sal kan doen.
Terugkeer van die 90's
"Preppy" 1990's (Clueless (Paramount Pictures) | Saved by the Bell (NBC)
Van mode tot partytjietemas tot dekor vir jou huis is die 90's se styl weer in. Jonger generasies gee veral hul eie unieke interpretasie aan die mode van dié jare.
Deesdae het 'n mens nie 'n paspoort nodig om ander kulture te ervaar nie. Digitale media word deesdae gebruik om mense se stories te gebruik en om tradisies en erfenisse reg oor die wêreld te versprei.
Indien mense wel 'n paspoort het, is hulle ook meer geneig om van die kulturele aktiwiteite soos 'n kosmaakklas aan te pak in 'n nuwe land en om dan herinneringe van hul ervaring saam huis toe te neem.
Mense begin al meer aan gesondheid dink as 'n vorm van balans. Mense soek maklike maniere om angs, stres en uitbranding te voorkom. Hulle ontwikkel roetines wat by hul leefstyl kan inpas.
Pamperlang jou troeteldiere
Argieffoto (Foto: huoadg5888/Pixabay)
Mense hanteer hul troeteldiere asof dit deel is van die familie: van die beste moontlike kwaliteit hondekos tot speelparke vir jou kat.
Millenniërs stel tradisionele mylpale soos om te trou en kinders te kry uit tot later, en wend hulle eerder tot troeteldiere vir kameraadskap. Daarom is hulle ook bereid om moeite te doen met hul viervoetige vriende.
Nie net 'n huis
Die huis raak al belangriker omdat dit nie net meer 'n huis is nie, maar ook 'n kantoor, 'n gimnasium en jou plek van ontspanning.
Die meeste goed wat mense gewoonlik buite hul huise gedoen het, kan nou in die huis gebeur te danke aan tegnologie en fleksie-ure. Dit gee ook aanleiding tot 'n groot uitbreiding in bedrywe soos huisdekor, afleweringsdienste en athleisure.
Daar is 'n definitiewe skuif vir mense om meer volhoubaar en meer omgewingsvriendelik te wees en om minder afval te produseer. Of dit nou 'n klein daaglikse verandering is of 'n groot lewensveranderende bydrae.
Terug na natuur
Mense bestee meer tyd buite, en wanneer dit nie genoeg is nie pak baie nou ook uithou-uitdagings, leer nuwe oorlewingstrategieë aan en bestee tyd met hul buitemuurse stokperdjies. Selfs om die natuur na jou huis te bring deur middel van plante is nou hoog mode.